CELEX: 52011PC0487
Language: lv
Date: 2011-08-10
Title: Priekšlikums PADOMES LĒMUMS par Eiropas Savienības nostāju Enerģētikas kopienas Ministru padomē (2011. gada 6. oktobrī Kišiņevā)

|

52011PC0487

Priekšlikums PADOMES LĒMUMS par Eiropas Savienības nostāju Enerģētikas kopienas Ministru padomē (2011. gada 6. oktobrī Kišiņevā)  /* COM/2011/0487 galīgā redakcija - 2011/0214 (NLE) */  

	PASKAIDROJUMA RAKSTS1. PRIEKŠLIKUMA KONTEKSTSEnerģētikas kopienas Ministru padomes sanāksme notiks 2011. gada 6. oktobrī Kišiņevā (Moldovas Republika).Ir jānosaka Eiropas Savienības nostāja sanāksmes darba kārtībā iekļautajos jautājumos saskaņā ar Līguma par Eiropas Savienības darbību 218. panta 9. punktu un saskaņā ar noteikumiem Padomes 2006. gada 29. maija Lēmumā 2006/500/EK, lai Eiropas Kopiena noslēgtu Enerģētikas kopienas līgumu.Saskaņā ar Lēmuma 2006/500/EK 6. pantu Eiropas Kopienas nostāju Ministru padomē pauž Eiropas Komisijas pārstāvis.Padomes lēmuma priekšlikums aptver visus dienaskārtībā iekļautos jautājumus, par kuriem paredzēts pieņemt Ministru padomes lēmumu.2. BUDŽETA JAUTĀJUMI2.1 2010. gada finanšu atskaites apstiprināšanaEiropas Savienībai ir jāapstiprina direktora finanšu atskaite par 2010. gadu, pamatojoties uz 2010. gada 31. decembra revīzijas ziņojumu, Budžeta komitejas 2010. gada revīzijas ziņojumu un direktora ziņojumu par budžeta izpildi.2.1.2. 2012.–2013. gada budžeta un finanšu iemaksu apstiprināšanaEiropas Savienībai ir jāapstiprina 2012.–2013. gada budžets ar nosacījumu, ka budžeta lēmējinstitūcija apstiprina attiecīgās apropriācijas abiem gadiem. Budžets atbilst Komisijas priekšlikumam, kas pieņemts ar Komisijas 2011. gada 20. jūnija lēmumu.Kopējais budžets 2012. gadā nedrīkst pārsniegt € 3 230 000, bet 2013. gadā — € 3 342 200. Tas nozīmē samazinājumu (attiecīgi par 4 % un 1 %) salīdzinājumā ar 2011. gadam apstiprināto budžetu, ņemot vērā pieredzi ar iepriekšējā budžeta faktisko izlietojumu.Eiropas Savienībai ir jāpiekrīt, ka Enerģētikas kopienas štatā 2012. gadā tiek pieņemti divi jauni darbinieki (viens administratīvais un finanšu asistents un viens speciālists ES vides un klimata pārmaiņu politikas lietās), bet 2013. gadā — viens jauns darbinieks.Eiropas Savienībai ir jāpiekrīt grozījumiem Enerģētikas kopienas līguma IV pielikumā, kurā noteiktas Eiropas Savienības un visu līgumslēdzēju pušu iemaksas budžetā. Pēc Moldovas un Ukrainas pievienošanās Enerģētikas kopienai visas iemaksas mainīsies un paredzams, ka Eiropas Savienības kopējās iemaksas samazināsies.2.2. PĀRMAIŅAS TIESISKAJĀ REGULĒJUMĀ2.2.1. "Trešās tiesību aktu paketes" (elektroenerģijas un gāzes iekšējais tirgus) īstenošanaEiropas Savienībai ir jāapstiprina Ministru padomes lēmums par to, ka Enerģētikas kopiena īsteno Direktīvu 2009/72/EK, Direktīvu 2009/73/EK, Regulu (EK) Nr. 714/2009 un Regulu (EK) Nr. 715/2009.Pielāgojumi, kas iekļauti Ministru padomes lēmumā saskaņā ar Enerģētikas kopienas līguma 24. pantu, atbilst tiem, kas ierosināti Komisijas 2011. gada 6. maija lēmumā (C(2011) 3013 galīgā redakcija).ES arī jāapstiprina grozījumi Enerģētikas kopienas līgumā saskaņā ar sarunu pilnvarām, kas izklāstītas Padomes 2011. gada 28. jūnija lēmumā. Uzskata, ka līguma grozīšana nav būtiska daļa no lēmuma par trešo tiesību aktu paketi, tāpēc par to var lemt arī vēlāk.2.2.2. Deleģēto aktu pieņemšana par energoefektivitāti ("marķējums")Ministru padomes lēmumos par to, ka jāpieņem ES galvenie tiesību akti energoefektivitātes jomā (Ministru padomes 2009. gada 18. decembra lēmums 2009/05-MC-EnC, kas 2010. gada septembrī grozīts ar lēmumu 2010/02-MC-EnC), ietverta dinamiska klauzula, kas paredz, ka Enerģētikas kopiena īstenos deleģētos aktos, kurus Komisija pieņēmusi saskaņā ar Direktīvu 2010/30/ES[1].Šī dinamiskā procedūra energoefektivitātei veltīto deleģēto regulu pieņemšanai nozīmē, ka pēc tam, kad tās pieņēmusi un par tām paziņojusi Eiropas Komisija, tie ir jāiekļauj nākamās Ministru padomes sanāksmes darba kārtībā. Sanāksmē Ministru padomei ir iespēja iebilst pret deleģētā akta piemērošanu Enerģētikas kopienas Līgumslēdzējām pusēm. Ja sanāksmē Ministru padome nav iebildusi pret deleģēto aktu, tas (ar iespējamiem pielāgojumiem) kļūst saistošs Līgumslēdzējām pusēm.Eiropas Savienībai ir jāpiekrīt, ka Enerģētikas kopiena pieņem deleģētās regulas par sadzīves trauku mazgāšanas mašīnu, veļas mazgāšanas mašīnu, aukstumiekārtu, televizoru un mājsaimniecībā lietojamo aukstumiekārtu energomarķējumu[2].2.3. POLITIKAS DOKUMENTI2.3.1. Enerģētikas kopienas 2012.–2013. gada darba programmas pieņemšanaEiropas Savienībai ir jāapstiprina Enerģētikas kopienas 2012.–2013. gada darba programma, ko ierosinājis sekretariāts un Pastāvīgā augsta līmeņa grupa apstiprinājusi 2011. gada 29. jūnijā.Šī darba programma ir turpinājums līdzšinējam darbam un aptver visas darbības jomas. Īpašs uzsvars tajā likts uz energoregulatoru darbu īstenošanas un sadarbības jomā. Tajā arī apsvērts turpmākais darbs pie elektroenerģijas un gāzes iekšējā tirgus pilnīgas izveides (īstenojot "trešo tiesību aktu paketi") un pie statistikas un apgādes drošības, īstenojot naftas rezervju direktīvu un regulu par gāzapgādes drošību.2.3.2. Īstenošanas plāna pieņemšana par gāzes infrastruktūras attīstību Enerģētikas kopienāEnerģētikas kopienas gāzes loks ir plaši apspriests gan Enerģētikas kopienas iestādēs, gan augstākajā līmenī (ministru debates Skopjē 2010. gada septembrī), gan 2010. gada jūnija sanāksmē, kur piedalījās Pastāvīgā augsta līmeņa grupa un Enerģētikas kopienas Regulatīvā padome. Turklāt Enerģētikas kopienas Regulatīvā padome pašlaik strādā pie regulatīvajiem instrumentiem gāzes loka izveides sekmēšanai.Eiropas Komisija ir pieņēmusi politisku lēmumu Enerģētikas kopienas gāzes loka izveidi padarīt par prioritāti[3].Gāzes loka izveide palīdzētu Līgumslēdzējām pusēm sasniegt divus galvenos mērķus. Pirmais mērķis ir palielināt gāzes īpatsvaru elektroenerģijas ražošanas resursu sadalījumā un tādējādi apmierināt augošo pieprasījumu pēc enerģijas. Otrais mērķis ir izpildīt saistības vides jomā atbilstīgi Enerģētikas kopienas regulējumam.Lai īstenotu šāda mēroga gāzes cauruļvadu infrastruktūras projektu, visā reģionā tam jāvelta ievērojami pūliņi no tehniskā, finansiālā un regulatīvā viedokļa. Visbeidzot, ir vajadzīga arī stingra politiskā griba un atbalsts.Eiropas Savienībai ir jāaicina Ministru padome paust politisku apņemšanos bez kavēšanās īstenot gāzes loka projektu saskaņā ar neoficiālo dokumentu, ar ko Komisija iepazīstināja Pastāvīgās augsta līmeņa grupas sanāksmē Vīnē 2011. gada 29. jūnijā.3. ARMĒNIJAS UZŅEMŠANA PAR NOVĒROTĀJUEnerģētikas kopienas līgums nosaka: "Pēc kaimiņos esošas trešās valsts pieprasījuma Ministru padome, pieņemot vienprātīgu lēmumu, var šo valsti uzņemt kā novērotāju" un "Novērotāji var apmeklēt Ministru padomes, Pastāvīgās augsta līmeņa grupas, Regulatīvās padomes un abu forumu sanāksmes, nepiedaloties apspriešanā" (96. pants).2010. gada maijā Armēnija izteica vēlēšanos kļūt par novērotāju. 2010. gada jūlijā tā nosūtīja sekretariātam lūguma sīku pamatojumu, kurā īpaši atsaucās uz tādiem aspektiem kā apgādes drošība, diversifikācija un starptautiskās sadarbības nozīmība. Armēnija arīdzan minēja citas iniciatīvas, kurās tā aktīvi iesaistījusies (Inogate, EKP, Austrumu partnerība).Ministru padome par šo pieteikumu tika oficiāli informēta ikgadējā sanāksmē 24. septembrī, taču lēmumu nepieņēma.Eiropas Savienībai ir jāpiekrīt, ka Armēnija kļūst par novērotāju.4. CITI LĒMUMI4.1. Darba grupu darbsMinistru padome sanāksmē izvērtēs pašreizējo darba grupu darbu, ņemot vērā darbības ziņojumus, un lems par to turpmāko darbu.- Atjaunojamo energoresursu darba grupa. Darba grupas pilnvaras jāpagarina uz vienu gadu, lai palīdzētu Līgumslēdzējām pusēm īstenot Direktīvu 2009/28 (pamatojoties uz Ministru padomes 2010. gada ieteikumu un gaidāmo saistošo lēmumu).- Energoefektivitātes darba grupa. Darba grupas pilnvaras ir jāpagarina uz vienu gadu, lai palīdzētu īstenot attiecīgās direktīvas un deleģētās regulas.- Vides darba grupa. Gaidāms, ka tiks sniegts mutisks ziņojums par darba grupas paveikto kopš tās izveides 2011. gada maijā (bez lēmuma).- Reģionālās stratēģijas darba grupa. Gaidāms, ka Ministru padome apstiprinās tādas darba grupas izveidošanu, kuras uzdevums ir sagatavot reģionālo stratēģiju un investīciju plānu.3.2. Strīdu izšķiršana — padomdevējas komitejas iecelšanaPadomdevēja komiteja ir pēdējā strīdu izšķiršanas instance, pirms Ministru padome paziņo, ka puse nepilda savas saistības. Padomdevēja komiteja ir paredzēta 32. pantā 2008. gada 27. jūnija procedūras aktā Nr. 2008/01/MC-EnC par strīdu izšķiršanas reglamentu saskaņā ar līgumu.2009. gadā iecelto locekļu pilnvaru termiņš beidzās 2011. gada jūnijā. Tāpēc Ministru padomei ir jāieceļ Padomdevējas komitejas locekļi uz jaunu divu gadu termiņu.2011/0214 (NLE)PriekšlikumsPADOMES LĒMUMSpar Eiropas Savienības nostāju Enerģētikas kopienas Ministru padomē (2011. gada 6. oktobrī Kišiņevā)EIROPAS SAVIENĪBAS PADOME,ņemot vērā Līgumu par Eiropas Savienības darbību un jo īpaši tā 218. panta 9. punktu,ņemot vērā Padomes 2006. gada 29. maija Lēmumu Nr. 2006/500/EK, lai Eiropas Kopiena noslēgtu Enerģētikas kopienas līgumu, un jo īpaši tā 4. un 5. pantu,ņemot vērā Eiropas Komisijas priekšlikumu,IR NOLĒMUSI ŠĀDI.Vienīgais pantsŅemot vērā to, ka 2011. gada 6. oktobrī Kišiņevā notiks Enerģētikas kopienas Ministru padomes sanāksme, šā lēmuma pielikumā ir izklāstīta Eiropas Savienības nostāja jautājumos, uz kuriem attiecas Līguma 218. panta 9. punkts.Briselē,Padomes vārdā -priekšsēdētājsPIELIKUMS Eiropas Savienības nostāja-  Eiropas Savienība apstiprina Enerģētikas kopienas Sekretariāta direktora finanšu atskaiti par 2010. gadu.-  Eiropas Savienība apstiprina 2012.–2013. gada budžetu ar nosacījumu, ka budžeta lēmējinstitūcija apstiprina attiecīgās apropriācijas abiem gadiem.-  Eiropas Savienība apstiprina grozījumus Enerģētikas kopienas līguma IV pielikumā attiecībā uz pušu iemaksām Enerģētikas kopienas budžetā.-  Eiropas Savienība piekrīt, ka Enerģētikas kopiena īsteno Direktīvu 2009/72/EK, Direktīvu 2009/73/EK, Regulu (EK) Nr. 714/2009 un Regulu (EK) Nr. 715/2009.-  Eiropas Savienība piekrīt grozījumiem Enerģētikas kopienas līgumā saskaņā ar Padomes 2011. gada 28. jūnija lēmumu, ar ko Komisiju pilnvaro Eiropas Savienības vārdā vest sarunas par grozījumiem Enerģētikas kopienas līgumā.-  Eiropas Savienība piekrīt, ka Enerģētikas kopiena pieņem 2011. gada deleģētās regulas par sadzīves trauku mazgāšanas mašīnu, veļas mazgāšanas mašīnu, aukstumiekārtu, televizoru un mājsaimniecībā lietojamo aukstumiekārtu energomarķējumu.-  Eiropas Savienība apstiprina Enerģētikas kopienas 2012.–2013. gada darba programmu.-  Eiropas Savienība apstiprina Īstenošanas plānu par gāzes infrastruktūras attīstību Enerģētikas kopienā.-  Eiropas Savienība piekrīt, ka Armēnija kļūst par novērotāju Enerģētikas kopienā.-  Eiropas Savienība piekrīt Reģionālās stratēģijas darba grupas izveidei.-  Eiropas Komisija piekrīt Strīdu izšķiršanas padomdevējas komitejas locekļu iecelšanai.[1] Eiropas Parlamenta un Padomes 2010. gada 19. maija Direktīva 2010/30/ES par enerģijas un citu resursu patēriņa norādīšanu ražojumiem, kas saistīti ar energopatēriņu, izmantojot etiķetes un standarta informāciju par precēm.[2] Tas attiecas uz četrām Komisijas deleģētajām regulām, kas pieņemtas 2010. gada 28. septembrī un papildina Eiropas Parlamenta un Padomes Direktīvu 2010/30/ES attiecībā uz sadzīves trauku mazgāšanas mašīnu, sadzīves veļas mazgāšanas mašīnu, televizoru un mājsaimniecībā lietojamo aukstumiekārtu energomarķējumu.[3] KOMISIJAS ZIŅOJUMS EIROPAS PARLAMENTAM UN PADOMEI saskaņā ar Lēmuma 2006/500/EK 7. pantu (Enerģētikas kopienas līgums) http://ec.europa.eu/energy/gas_electricity/community/doc/20110310_report_en.pdf